Tengku Ampuan Raihani

Tengku Raihani binti Sultan Alaeddin Sulaiman Shah (11 Oktober 1911 – 22 September 1993) merupakan permaisuri kepada Sultan Brunei, Sultan Ahmad Tajuddin Akhazul Khairi Waddien serta isteri Raja Kamaluddin bin Raja Harun Al-Rashid melalui perkahwinan keduanya. Baginda merupakan Tengku Ampuan Brunei hasil perkahwinan dengan Sultan Brunei dari 
30 April 1934 hingga 4 Jun 1950.

Perkahwinan
Sultan Ahmad Tajuddin Akhazul Khairi Waddien, Sultan Brunei merupakan paduka putera kepada Sultan Muhammad Jamalul Alam Aqamaddin. Pada 30 April 1934, Tengku Raihani berkahwin dengan baginda di Istana Negara, Klang mengikut adat istiadat diraja Selangor dan Brunei. Disebabkan oleh perkahwinan ini, terjalinlah hubungan antara kerabat diraja Brunei dengan kerabat diraja Selangor. Istiadat akad nikah diadakan di Masjid Jami'ah Al-Rahmah, Klang. Rombongan pengantin putera terdiri daripada bonda baginda, Paduka Seri Raja Isteri Pengiran Anak Fatimah, adinda baginda Pengiran Muda Omar Ali Saifuddin, pembesar negeri, ahli kaum kerabat diraja Brunei termasuk pembawa alat kebesaran dan kumpulan naubat.

Setelah Sultan Ahmad Tajuddin lindung, Tengku Ampuan Raihani berkahwin pada usia 47 tahun dengan Raja Kamaluddin ibni Raja Harun Al-Rashid pada hari Sabtu 18 Ogos 1956 di Istana Bukit Kota, Klang. Suaminya yang berusia 38 tahun pada waktu itu merupakan ahli kaum kerabat diraja negeri Perak. Baginda tidak dapat lagi memakai alat kebesaran diraja Brunei dan menerima elaun bulanan memandangkan baginda berkahwin dengan orang lain.

Anakanda
Tengku Ampuan Raihani telah berkahwin dengan Sultan Ahmad Tajuddin Akhazul Khairi Waddien pada tahun 1934 dan dikurniakan dengan seorang puteri gahara manakala suami kedua baginda tidak dikurniakan sebarang zuriat.

 Nama Keputeraan Kemangkatan Perkahwinan Anakandanya Cucundanya Tarikh Pasangan Yang Teramat Mulia Paduka Seri Pengiran Anak Puteri Hajah Nor Ehsani 15 Oktober 1935 -  Tengku Pengiran bin Tengku Orang Kaya Menteri Tengku Abdul Aziz Shah Tengku Putera Pawzy  YM Tengku Putera Amir Farouk YM Tengku Muhammad Haziq YM Tengku Putera Muhammad Harris Fadizllah YM Tengku Putera Muhammad Amar FarisYM Tengku Puteri Amal Farizah

Kemangkatan
Pada 22 September 1993, Tengku Raihani mangkat disebabkan oleh barah ginjal. Almarhumah dimakamkan di Bangunan Makam Tengku Ampuan, Makam Diraja Selangor disebabkan tarafnya sebagai Tengku Ampuan walaupun baginda menjadi Tengku Ampuan di negeri lain.

Terasul dan gelaran
 11 Oktober 1911 – 30 April 1934: Yang Amat Mulia Tengku Raihani binti Sultan Alaeddin Sulaiman Shah
 30 April 1934 – 31 Mac 1938: Duli Yang Maha Mulia Tengku Ampuan Brunei Tengku Raihani binti Sultan Alaeddin Sulaiman Shah
 31 Mac 1938 – 4 Jun 1950: Duli Yang Maha Mulia Tengku Ampuan Brunei Tengku Raihani binti Almarhum Sultan Alaeddin Sulaiman Shah
 4 Jun 1950 – 22 September 1993: Yang Amat Mulia Tengku Raihani binti Almarhum Sultan Alaeddin Sulaiman Shah

Keturunan

Rujukan

Kategori:Kelahiran 1911
Kategori:Kematian 1993
Kategori:Kerabat diraja Selangor
Kategori:Kerabat diraja Brunei
Kategori:Kerabat diraja Perak